Roja yewine ya Rayraşîyayîşê Dergî yê di rojan o ke seba azadîya Rayberê Şarê Kurdî Abdullah Ocalanî hetê TCŞ û TÊKO-JIN ra dîyabi destpêkerdene, banlîyoyê Drancyî de qedîya.
Ciwanan Merkezê Komelê Kurdan ê Drancyî de çalakîye daye destpêkerdene û warê Stalingradî de qedînaye.
Derheqê çalakîye de endamê TCŞyî Serhad Ronîyî eşkerayîyêke daye. Ronîyî da zanayene ke ganî ciwanî tim bi ruhê fedayî yê abdullah Ocalanî tim waran de vera hêrişan û qirkerdişê kurdan têkoşîn bikerê û cewab bidê xoverdayîşê gerîlayan. Ronîyî vat: ''Seba servistişê nê şerî ganî ma paştî bidê yewbînan û bibê yew. Ma venga şarê xo danê ke çarçewa na raştîye de têkoşîn bikero.''
Rayraşîyayîş ewro Merkezê Kulturî yê Ahmet Kayayî de do dest pêbikero û heta Nationalî dewam bikero.
